Spildevandsplantillæg nr. 7 - kloakrenovering af boligområder i Høng, Svebølle 
og Kalundborg 
Sagsfremstilling 
3.      Spildevandsplantillæg nr. 7 - kloakrenovering af boligområder i Høng, Svebølle og 
Kalundborg  
                                                                                                                        Åbent 
Sagsnr.: 326-2014-101242     J.nr.: 06.00.05            Dokumentnr.: 326-2014-174636 
  
[adresse] 
Kalundborg Forsyning planlægger at igangsætte renoveringsarbejde på kloaksystemet i 5 boligområder i Høng, 
Svebølle og Kalundborg. 
  
De eksisterende kloakker er i en stand der kræver  renovering - og arbejdet ønskes igangsat i henhold til 
Kalundborg Forsynings saneringsplan, der viser at de eksisterende kloakker skal udskiftes for at Kalundborg 
Forsyning fortsat kan opretholde spildevandsplanens serviceniveau.  
  
De 5 boligområder er fælleskloakeret, og i forbindelse med renoveringsarbejdet ønsker Kalundborg Forsyning at 
erstatte de eksisterende fælleskloakledninger med to-strengede separatsystemer så spildevand og regnvand 
adskilles. De nye separatsystemer vil blive anlagt i overensstemmelse med spildevandsplanens krav til sådanne 
systemer. 
  
Teknik og Miljø fremsætter derfor et forslag til spildevandsplantillæg nr. 7 til [adresse] spildevandsplan 
2010-2015. Spildevandsplantillægget angiver rammerne for etableringen af separatkloak i området, og udgør 
grundlaget for at påbyde ejerne af de berørte ejendomme at separere regnvand og spildevand på egen grund, og 
tilslutte sig de nye stikledninger. På Frederiksberg 2-14 i Svebølle samt hele område 5 i [adresse] skal regnvandet 
nedsives på ejendommen. 
  
Ejerne af de berørte ejendomme vil få udgifter til separeringen på egen grund. Disse er beregnet til gennemsnitligt at 
være 40.000 kr. pr. ejendom (2007 priser). 
  
Forslaget til spildevandsplantillæg nr. 7 er screenet for miljøvurdering og det kan konkluderes, at der ikke er behov 
for udarbejdelse af miljøvurdering. Berørte myndigheder vil blive hørt i forbindelse med den offentlige høring af 
forslaget til tillægget. 
  
BEHANDLING 
Teknik- og miljøudvalget. 
  
INDSTILLING 
Teknik- og Miljøchefen indstiller, at forslag til spildevandsplantillæg nr. 7 til [adresse] spildevandsplan 
2010-2015 sendes i offentlig høring i 8 uger. 
  
ØKONOMISKE KONSEKVENSER 
Der er ingen økonomiske konsekvenser 
  
  
Bilag 
  
  
  
Bilag 1 - Forslag til Tillæg 7 til spildevandsplan 
326-2014-174631 
  
  
Teknik- og Miljøudvalgets møde den 11. august 2014: 
Udvalget vedtog at godkende teknik- og miljøchefens indstilling. 
